
ΚΑΘΗΚΟΝΤΑ - ΥΠΟΧΡΕΩΣΕΙΣ ΝΟΣΟΚΟΜΩΝ - ΝΟΣΗΛΕΥΤΩΝ -ΝΟΣΗΛΕΥΤΡΙΩΝ ΑΠΟΚΛΕΙΣΤΙΚΗΣ ΑΠΑΣΧΟΛΗΣΗΣ

Η διάθεση των αποκλειστικών νοσοκόμων στους ασθενείς, γίνεται μόνο από τον ονομαστικό πίνακα, με τη σειρά αναγραφής τους σε αυτόν και μέχρι εξάντλησης του πίνακα (κυκλική διάθεση − rotation), προκειμένου όλοι οι αναγραφόμενοι να πραγματοποιούν τον ίδιο αριθμό ημερομισθίων. Παραβίαση της σειράς γίνεται δεκτή μόνο σε περίπτωση προσωπικής επιλογής του ασθενή σε συγκεκριμένο πρόσωπο η οποία δηλώνεται με συμπλήρωση υπεύθυνης δήλωσης. Προϋπόθεση αποτελεί το συγκεκριμένο πρόσωπο να περιλαμβάνεται στη λίστα του νοσοκομείου και να είναι διαθέσιμο.

Οι αποκλειστικές νοσοκόμες/αποκλειστικοί νοσοκόμοι πρέπει να φορούν ένδυμα (στολή) εργασίας, η οποία θα διαφοροποιείται από τη στολή εργασίας των άλλων επαγγελματιών υγείας και συγκεκριμένα γκρι παντελόνι ή φούστα και λευκή μπλούζα και να φέρουν σε εμφανές σημείο την κάρτα ταυτοποίησής τους (ταυτότητα).Να είναι πάντα καθαροί όπως και η στολή τους.

Η Προϊσταμένη της Νοσηλευτικής Υπηρεσίας του νοσοκομείου ή ο Προϊστάμενος του Νοσηλευτικού Προσωπικού της ιδιωτικής κλινικής, οφείλει να βεβαιώνει την εκτέλεση της υπηρεσίας από την/τον αποκλειστική/ο νοσοκόμα/ο προς τον ασθενή πάνω στην απόδειξη παροχής υπηρεσιών, καθώς και να παραλαμβάνει και να τηρεί σε ειδικό αρχείο φωτοαντίγραφο από την τριπλότυπη απόδειξη παροχής υπηρεσιών, που εκδίδουν μετά την εκτέλεση των καθηκόντων τους προς τον ασθενή οι αποκλειστικές νοσοκόμες/αποκλειστικοί νοσοκόμοι.

Κατά την προσέλευση στο νοσοκομείο ή την κλινική περνούν από την νοσηλευτική υπηρεσία και υπογράφουν την προσέλευση και την αποχώρηση μετά την λήξη της βάρδιας.

Ενημερώνονται από το νοσηλευτικό προσωπικό για την κατάσταση του ασθενούς.

Ασχολούνται αποκλειστικά και μόνο με την περιποίηση και την ατομική υγιεινή του ασθενούς και δεν παίρνουν πρωτοβουλίες σε ότι αφορά την νοσηλεία του. Καθήκον τους είναι η καθαριότητα, η περιποίηση και η φροντίδα του ασθενούς. Αν παρατηρήσουν κάτι παράξενο ειδοποιούν  αμέσως την νοσηλεύτρια.

Προμηθεύονται υλικό από το νοσηλευτικό τμήμα και το ζητούν από την/τον υπεύθυνο/η.

Τηρούν όλα τα ενδεδειγμένα μέτρα προστασίας (γάντια, μάσκα κτλ)

Η περιποίηση γίνεται  όσο πιο αθόρυβα και χωρίς την έκθεση του ασθενούς.

Δεν δίνουν πληροφορίες που αφορούν την υγεία του ασθενούς στους οικείους αλλά ούτε στον ίδιο. Το ίδιο αφορά και σε άλλους ασθενείς του ιδίου θαλάμου.

Παραδίδουν την απόδειξη και ενημερώνουν τον ασθενή για την διαδικασία.

Σημαντικός παράγοντας η άψογη συνεργασία με τους συναδέλφους που συνεργάζονται στον ασθενή όπως και με το μόνιμο νοσηλευτικό προσωπικό.



ΠΑΡΑΠΤΩΜΑΤΑ


Αντιεπαγγελματική συμπεριφορά προς τον ασθενή ή τους οικείους του ή αντικείμενη προς τα χρηστά ήθη 

Μη τήρηση του ωραρίου εργασίας

 Μη αποκλειστική απασχόληση σε έναν και μόνο ασθενή 

Μη τήρηση των κανόνων υγιεινής και ασφάλειας

 Παράλειψη ένδυσης της στολής εργασίας και η απουσία της κάρτας ταυτοποίησης σε εμφανές σημείο 

Μη τήρηση των κανόνων λειτουργίας του Νοσοκομείου ή της Ιδιωτικής Κλινικής 

Μη συνεργασία και αποδοχή εποπτείας από το μόνιμο νοσηλευτικό προσωπικό του τμήματος που νοσηλεύεται ο ασθενής 

 Τέλεση οποιουδήποτε πταίσματος, πλημμελήματος ή κακουργήματος στο χώρο του Νοσοκομείου ή της Ιδιωτικής Κλινικής. 

Πολύωρη απομάκρυνση από τον ασθενή κατά τη διάρκεια της βάρδιας.

Η υπερωριακή απασχόληση πέραν της επιτρεπομένης (6 ώρες και 40 λεπτά συν 3ωρες)

Η αντικατάσταση από άλλο συνάδελφο χωρίς να ενημερωθεί η νοσηλευτική υπηρεσία.

Η ενασχόληση με οτιδήποτε άλλο εκτός από τον ασθενή.

Απαγορεύεται το κάπνισμα σε όλους τους χώρους του νοσοκομείου.


ΕΙΔΙΚΟΤΕΡΑ ΚΑΘΗΚΟΝΤΑ

α)Ατομική φροντίδα (μπάνιο, λούσιμο, κόψιμο νυχιών, ξύρισμα, χτένισμα, αλλαγή σεντονιών)

β)Αλλαγή θέσεων για αποφυγή κατακλίσεων.

γ)Σίτιση 

δ)Τήρηση καθαρού περιβάλλοντος και υλικών που χρησιμοποιούνται.

ε)Φροντίδα και εμψύχωση του ασθενούς.

στ)Εντατική παρακολούθηση του ασθενούς.










                                                           ΤΟ Δ.Σ.



Ο/Η Πρόεδρος                                                                           Ο/Η Γεν. Γραμματέας

